Mali Mtima, woordvoerder van die Oos-Kaapse onder­wysdepartement, sê die beweerde voorval het by ’n skool in die Buffalo City-metrodistrik gebeur.
Hy sê die departement het ’n verslag ontvang van die bestuurder wat verantwoordelik is vir die skool.
Mtima verduidelik die departement het daarna seker gemaak die saak word by die polisie aangemeld sodat die reg sy gang kan gaan.
“Die departement sal heeltyd in kontak bly met die skool om seker te maak ál die nodige ondersteuning word aan die slagoffer, die ander leerders en die personeel van die skool voorsien,” sê Mtima.